OzLabs/hebrew-wiki-articles huggingface dataset:
באבושקינסקי

נפת באבושקינסקי (ברוסית: Бабушкинский район) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 5.07 קמ"ר ואוכלוסייתה מונה 88,691 תושבים (2020). השטח סופח למוסקבה בשנת 1960.

בשנת 1991 בעקבות הרפורמה הארגונית, נפת יארוסלבסקי פוצלה ממנו.

בשל העובדה שהנפה ממוקמת בצפון-מזרח הבירה, לרחובות רבים שמות "צפוניים".

המוסדות להשכלה גבוהה הבאים ממוקמים כאן:
* אוניברסיטה של משמר הגבול השייכת לשירות הביטחון הפדרלי הרוסי (פ.ס.ב.)
* האקדמיה לביטחון כלכלי של משרד הפנים של רוסיה
* האקדמיה לניהול חברתי
* המכון הכלכלי במוסקבה
== אתרים ראויים לציון ==
* פארק באבושקינסקי
* קניון קליון
* מפעל אלקטרוטכני לוסינואוסטרובסקי
* תחנת מטרו באבושקינסקאיה
* בית הספר המוסקבאי הצבאי סובורוב

==קישורים חיצוניים==

* 

קטגוריה:מוסקבה: נפות
דודג' אינטרפד

דודג' אינטרפד (באנגלית : Dodge Intrepid) - היא "מכונית מנהלים", גדולה מתוצרת חטיבת דודג' בקונצרן המכוניות האמריקאי קרייזלר (בין השנים 1992–1998) ו-דיימלר AG (בין השנים 1998–2004) אשר יוצרה בין השנים 2003–1992

דור ראשון יוצר בין השנים 1997 - 1992 יוצר בארצות הברית וקנדה.

דור שני אשר יוצר בין השנים 2003 - 1997 יוצר בקנדה.
=="דודג' אינטרפד"==
* 4 דלתות - סדאן
* 5 נוסעים
* מנוע קדמי-אורכי
* סוג הנעה: הנעה קדמית 4x2
* דגמי "דודג' אינטרפד" התחרו במרוצי מכוניות במסגרת נאסקאר. בשנת 2001, ה-"אינטרפד" ערך את הופעת הבכורה שלו ב"נאסקאר", והצביע על חזרתו של דודג' לתחרות "נאסקאר" לאחר הפסקה של 18 שנה. הנהגים בקמפיין הראשוני של דודג' כללו את ביל אליוט, קייסי קאהן, ג'ייסון לפלר, וורד ברטון, סטרלינג מרלין, ג'ון אנדרטי, קייסי מור, ג'יימי מקמוריי, באקושוט ג'ונס, קייל פטי, סטייסי קומפטון, דייב בלייני, ג'רמי מייפילד וקייסי אטווד. מרלין היה הראשון שניצח בדודג', מאז הניצחון של ניל בונט ב -1977 במרוץ "לוס אנג'לס טיימס 500" במסגרת "Ontario Motor Speedway" . מרוצי "דודג' אינטרפד" נמשכו ב-"נאסקאר" עד 2005
===דורות===
* דור ראשון - יוצר מיוני 1992 (שנת מודל 1993) - אוגוסט 1997
* דור שני - יוצר מספטמבר 1997 (שנת מודל 1998) - אוגוסט 2003 (שנת מודל 2004)

===רמות גימור (לפי שנת דגם)===
* "בסיסי" (יוצר בין השנים 1993–2000)
* "ES" (יוצר בין השנים 1993–2004)
* "Motorsports Edition" (יוצר בשנת 2001)
* "SE" (יוצר בין השנים 2001–2004)
* "Sport" (יוצר בין השנים 1995–1997)
* "R/T" - (יוצר בין השנים 2002-1999)
* "SXT" (יוצר בין השנים 2002–2004)
* "SST" (יוצר בין השנים 2002–2003)

== גלריה ==
<gallery mode="packed" heights="80">
קובץ:Dodge Intrepid 1994.jpg | "דודג' אינטרפד", שנת 1994
קובץ:Dodge Intrepid LB 1993-1997 19feb2007.jpg | "דודג' אינטרפד", דור ראשון
קובץ:1st-Dodge-Intrepid.jpg | "דודג' אינטרפד", דור ראשון
קובץ:INTREPID.jpg | "דודג' אינטרפד", דור ראשון
קובץ:2nd-Intrepid.jpg | "דודג' אינטרפד", דור שני
קובץ: 2nd-Dodge-Intrepid.jpg| "דודג' אינטרפד", דור שני
קובץ:'98-'01 Dodge Intrepid.JPG | "דודג' אינטרפד", דור שני
קובץ:Morgan Shepherd Watkins Glen 2004.jpg | "דודג' אינטרפד" במרוץ נאסקאר, שנת 2004
</gallery>

<gallery mode="packed" heights="110">
קובץ:Tifton Police Vehicle 2.JPG | "דודג' אינטרפד" - ניידת משטרה
קובץ:Mediarelationcruiser.jpg | "דודג' אינטרפד", דור ראשון - ניידת משטרה
קובץ:Mpdcar.jpg | "דודג' אינטרפד" - ניידת משטרה
קובץ:Royal Newfoundland Constabulatory Dodge Intrepid police car.jpg | "דודג' אינטרפד" - ניידת משטרה
קובץ:Port Orchard police car 01.jpg | "דודג' אינטרפד", דור שני - ניידת משטרה
</gallery>

==ראו גם==
* דודג'

==קישורים חיצוניים==

* 
* 
* 

==הערות שוליים==

קטגוריה:מכוניות מנהלים
קטגוריה:דגמי מכוניות שהושקו ב-1992
אינטרפד
קטגוריה:מכוניות אמריקאיות
ראש ממשלת איחוד האמירויות הערביות

ראש ממשלת איחוד האמירויות הערביות, הוא ראש ממשלת איחוד האמירויות הערביות. אף על פי שאינו מוגדר כך בחוקה, אמיר דובאי הוא ראש הממשלה וסגן נשיא איחוד האמירויות הערביות.<ref name="uaepm">https://u.ae/en/about-the-uae/the-uae-government/the-uae-cabinet</ref>

ב-9 בדצמבר 1971 נכנס לתפקידו ראש הממשלה הראשון, מכתום בן ראשד אאל מכתום, עד ב-25 באפריל 1979 החליף אותו אביו ראשד בן סעיד אאל מכתום, סגן הנשיא. כל ראש ממשלה מאז החזיק גם בתואר סגן הנשיא. ב-7 באוקטובר 1990, לאחר מותו של שייח' ראשד אאל מכתום, בנו שייח' מכתום נבחר בשנית לתפקיד וכיהן עד למותו בשנת 2006 במהלך ביקור בגולד קוסט שבאוסטרליה. אחיו הצעיר, מוחמד בן ראשד אאל מכתום, החליף אותו בתפקיד.<ref name="uaefederallaw"></ref>

ראש הממשלה המכהן הוא השייח' מוחמד בן ראשד אאל מכתום שנכנס לתפקיד בשנת 2006, בנו חמדאן בן מוחמד בן ראשד אאל מכתום, נסיך הכתר של דובאי, מכהן כסגנו.
ראש הממשלה עומד בראש מועצת השרים , שנפגשת פעם בשבוע בבירה אבו דאבי.

== ראשי ממשלת איחוד האמירויות הערביות (1971 – הווה) ==
{| class="wikitable sortable"
!מס'!!תמונה!!ראש ממשלת איחוד האמירויות!!כניסה לתפקיד!!סיום תפקיד!!זמן כהונה
|-
|1.
|לא ממוסגר
|מכתום בן ראשד אאל מכתוםمكتوم بن راشد آل مكتوم(1943–2006)
|9 בדצמבר 1971
|30 באפריל 1979
|7 שנים, 137 ימים
|-
|2.
|לא ממוסגר
|ראשד בן סעיד אאל מכתוםراشد بن سعيد آل مكتوم(1943–2006)
|30 באפריל 1979
|7 באוקטובר 1990<small>(מת במהלך הכהונה)</small>
|11 שנים, 164 ימים
|-
|(1)
|לא ממוסגר
|מכתום בן ראשד אאל מכתוםمكتوم بن راشد آل مكتوم(1943–2006)
|7 באוקטובר 1990
|4 בינואר 2006
|15 שנים, 88 ימים
|-
|3.
|לא ממוסגר
|מוחמד בן ראשד אאל מכתוםمكتوم بن راشد آل مكتوم(1949–)
|11 בפברואר 2006
|מכהן
|
|-
|}

== קישורים חיצוניים ==

* 

==הערות שוליים==

*
קטגוריה:איחוד האמירויות הערביות: ממשל
כנף המבצעים המיוחדים ה-24

כנף המבצעים המיוחדים ה-24 (24th SOW) היא כנף הכוחות המיוחדים של חיל האוויר של ארצות הברית. הכנף כפופה לפיקוד המבצעים המיוחדים של חיל האוויר (AFSOC).

יחידות הכנף, הטייסות הטקטיות המיוחדות (Special Tactics Squadrons - STS) מהוות את הזרוע הקרקעית של חיל האוויר במבצעים מיוחדים. תפקידן לתמוך בהשתלבות הממד האווירי במבצע היבשתי.

תפקיד הכנף לנהל מבצעים מיוחדים באוויר, בחלל ובסייבר. יכולות הליבה כוללות: סיורי מודיעין, הפעלת שדות תעופה קדמיים, הכוונת סיוע אווירי קרוב וחיפוש והצלה קרבי.<ref></ref>

== טייסות טקטיות מיוחדות ==

הטייסות הטקטיקות המיוחדות מורכבות מלוחמים מיומנים בעלי התמחויות מיוחדות: בקרי קרב, לוחמי חילוץ, סיירי מודיעין, בקרי אוויר טקטים ומספר תומכי לחימה. בסך הכל 58 כשירויות שונות.

הלוחמים מצוותים לכוחות המבצעים המיוחדים כולל "אריות הים", "הכומתות הירוקות" והריינג'רס, ומתווכים את הכוח האווירי למפקדים בשטח.<ref name=":0"></ref>

== ארגון ==
החל באפריל 2020 הכנף מאורגנת כדלקמן:<ref></ref>
* כנף המבצעים המיוחדים ה-24, שדה הורלבורט, פלורידה
** טייסת אימונים טקטיים מיוחדים (Special Tactics Training Squadron)
** קבוצת מבצעים מיוחדים ה-720 (720th SOG)
*** הטייסת הטקטית המיוחדת ה-17 (17th STS) - פורט בנינג, ג'ורג'יה. מסופחת לרגימנט הרינגרס ה-75
*** הטייסת הטקטית המיוחדת ה-21 (21st STS) - שדה פופ, צפון קרוליינה
*** הטייסת הטקטית המיוחדת ה-22 (22nd STS) - בסיס משותף לואיס-מק'הורד, וושינגטון
*** הטייסת הטקטית המיוחדת ה-23 (23rd STS) - שדה הורלבורט, פלורידה
*** הטייסת הטקטית המיוחדת ה-26 (26th STS) - בסיס חיל האוויר קנון, ניו מקסיקו
*** טייסת תמיכה מבצעית ה-720, שדה הרלבורט, פלורידה
** קבוצת מבצעים מיוחדים ה-724 (724th SOG), שדה פופ, צפון קרוליינה
*** הטייסת הטקטית המיוחדת ה-24 - מסופחת לפיקוד המבצעים המיוחדים המשולבים
*** טייסת תמיכה מבצעית ה-724
*** טייסת מודיעין ה-724
*** טייסת תמיכת טקטיקות מיוחדות ה-724
** הטייסת הטקטית המיוחדת ה-123 (123rd STS) (המשמר הלאומי האווירי), שדה סטנדיפורד, קנטאקי
** הטייסת הטקטית המיוחדת ה-125 (125th STS) (המשמר הלאומי האווירי), נמל התעופה הבינלאומי של פורטלנד, אורגון 

== ראו גם ==
* כנף 7 – הכוחות המיוחדים של חיל האוויר הישראלי

==קישורים חיצוניים==

* [https://www.airforce.com/careers/indemand-careers/special-warfare כוחות אוויר מיוחדים באתר חיל האוויר האמריקאי]

== הערות שוליים ==

קטגוריה:יחידות חיל האוויר של ארצות הברית
קטגוריה:פיקוד המבצעים המיוחדים של ארצות הברית
קטגוריה:ארצות הברית: יחידות מובחרות
הלטי

הלטי (בפינית: Halti, לעיתים רחוקות Haltiatunturi, בשפת Háldičohkka :Northern Sami, בשוודית: Haldefjäll) הוא תל, המצוי בגבול בין נורווגיה לפינלנד, בה הוא אוחז בתואר הפסגה הגבוהה ביותר במדינה, אף שחלקה הרם ביותר נמצא דווקא בנורווגיה. גובהו המרבי 1,365 מטרים, והוא מצוי על הגבול בין המחוזות Nordreisa ו-Gáivuotna–Kåfjord , במרחק של כקילומטר צפונית לגבול עם פינלנד.<ref></ref> הנקודה הגבוהה ביותר של התל מצידו הפיני של הגבול מתנשאת לגובה של 1,324 מטרים מעל פני הים. הצד הפיני של התל שייך לעיריית אנונטקיה במחוז לפלנד.
אבן דרך של הגבול עם נורווגיה השכנה]]
הנקודה הגבוהה ביותר בפינלנד נמצאת על שלוחה של "Ráisduattarháldi", והיא מכונה "Hálditšohkka", ומצויה על הגבול עם נורווגיה. השיא הנכון אינו בשטחה של פינלנד; סמן הגבול נמצא במדרון.<ref>https://seura.fi/asiat/tutkitut/norja-ehdottaa-etta-halti-saisi-uuden-huipun-suomen-puolella/</ref> ההר הגבוה ביותר ששיא גובהו נמצא בפינלנד נקרא Ridnitšohkka, הוא מתנשא לגובה של 1,316 מטרים, וממוקם במרחק של מספר קילומטרים מההלטי עצמו. ההלטי נמדד ומופה על ידי הפיני ארקי פרה.

== סקירה ==
=== הגבול ===
את הסיבה לכך שהגבול הוא כפי שהוא ניתן לייחס לחוזה גבול שוודי-דני משנת 1734, עת נורווגיה הייתה שייכת לדנמרק ואילו פינלנד הייתה חלק משוודיה. האמנה מפרטת את הגבול רק על פי כמה מתכונותיו הטבעיות הגדולות ביותר כגון הרים. כך, ועדות גבול בינלאומיות היו הולכות בגבול ומציבות את סמני הגבול במקום שהיה נוח. הוסכם באותו חוזה כי הגבול בפועל יעבור על קו ישר בין סמנים אלה, כפי שהיה נהוג באותה תקופה.<ref>https://www.is.fi/kotimaa/art-2000001052534.html</ref>

=== מסלולים לפסגה ===
מסלול טיול של כ־55 ק"מ מוביל מ־Saana , Kilpisjärvi לפסגה. מסלול קל יותר עובר מכביש מקומי (הפתוח בקיץ בלבד), המגיע מ-Birtavarre שבנורווגיה, לאורך של כ-6 ק"מ עד לפסגה הפינית. המסלול סלעי ולא ממש מתאים לטיולים רגליים.

== הצעה לשינוי הגבול ==
בשנת 2015 קבוצה של נורווגים החלה בקמפיין להענקת הפסגה הגבוהה של התל לפינלנד לרגל מאה שנה לעצמאותה, אירוע שעתיד היה להיות מצוין בשנת 2017. הרעיון היה לשנות את הגבול בין המדינות בשיעור של כמאתיים מטרים.<ref name="tg"></ref> הרעיון זכה לתמיכה ציבורית משמעותית בשתי המדינות, וביולי 2016 דווח כי ראש ממשלת נורווגיה, ארנה סולברג, שוקלת ברצינות להעביר את הפסגה לשכנתה.<ref></ref> בסופו של יום בחרה נורווגיה שלא לשנות את הגבול, תוך שהיא מציינת כי על פי הגדרת החוקה הנורווגית, מוגדרת המדינה כ"תחום בלתי ניתן לחלוקה ובלתי ניתן להעברה לישות אחרת".<ref></ref>

== ראו גם ==
* הרי סקנדינביה

== קישורים חיצוניים ==

* [http://www.peakbagger.com/peak.aspx?pid=8841 מידע על האתר] 
* [http://www.peakbagger.com/peak.aspx?pid=30154 מידע על הצד הנורווגי] 

== הערות שוליים ==

קטגוריה:הפסגות הגבוהות במדינתן
קטגוריה:פינלנד: גאוגרפיה
קטגוריה:נורווגיה: הרים
קטגוריה:נורווגיה: גאוגרפיה
ראשד בן סעיד אאל מכתום

שייח' רָאשִד בִן סעיד אָאל מַכּתוּם (בערבית: ٱلـشَّـيْـخ رَاشِـد بِـن سَـعِـيْـد آل مَـكْـتُـوْم; 11 ביוני 1912 – 7 באוקטובר 1990) היה אמיר דובאי שכיהן כסגן נשיא וכראש הממשלה השני של איחוד האמירויות הערביות. הוא שלט באמירות במשך 32 שנים החל משנת 1958 ועד למותו בשנת 1990.

==ביוגרפיה==
ראשד נולד בשנת 1912 לסעיד אאל מכתום שהיה אמיר דובאי בשנים 1912 עד לשנת 1958. הוא גודל בידי אמו חסה בינת אל-מור בין חריז', ולמד חוק ומשפט ואת השפה הערבית בבית הספר אחמדיה בדיירה שבדובאי.

ראשד אחראי לפיתוח דובאי ממושבה קטנה לעיר נמל מודרנית.<ref name=":0"></ref> האמירה המיוחסת לו: "סבי רכב על גמל, אבי רכב על גמל, אני נוסע במרצדס, בני נוהג בלנד רובר, נכדי ינהג בלנד רובר אך בנו ירכב על גמל<ref name="gluckman"></ref><ref></ref>, מעידה על פחדו שהנפט בדובאי, שהתגלה ב-1966 והפקתו החלה בשנת 1969 ייגמר בתוך מספר דורות. ראשד פעל לפיתוח כלכלת דובאי כשהוביל מספר פרויקטים ובהם הקמת נמל רשיד, מנהרת שינדגה (המנהרה העמוסה ביותר בדובאי), נמל ג'בל אלי, גורד השחקים מרכז הסחר העולמי של דובאי, ומבדוקי רשיד הסמוכים לנמל.

==משפחה==
אביו היה אמיר דובאי, השייח' סעיד בן חסר אל מכתום ואמו הייתה השייחה חז'ה בינת אל מור בין חורייז אל פאלסי<ref></ref>.
ראשד נישא בפעם הראשונה לשייחה לטיפה בין חמדן אל נחיין, בתו של אמיר דובאי, השייח' חמדן בין זייד אל נחיין. מנישואים אלו נולדו לו 4 בנים ו-4 בנות.

בנו הבכור מכתום בן ראשד אאל מכתום כיהן משנת 1971 כראש הממשלה וכסגן הנשיא של איחוד האמירויות עד לשנת 1979 ולאחר מות אביו בשנת 1990 כאמיר דובאי. לאחר מותו של מכתום ב-2006, מונה לתפקידים אלו השייח' מוחמד, אחיו של מכתום.

אחיו למחצה, השייח' אחמד בן סעיד אל מכתום, הוא מייסד ויושב ראש דירקטוריון חברת התעופה אמירטס.

==קישורים חיצוניים==

* 

==הערות שוליים==

קטגוריה:ראשי ממשלת איחוד האמירויות הערביות
קטגוריה:אמירי דובאי
קטגוריה:משפחת מכתום
קטגוריה:ילידי 1912
קטגוריה:נפטרים ב-1990
קטגוריה:אמירתים שנפטרו במאה ה-20
אלכסנדר ולאסוב

אלכסנדר אנאטולייביץ' ולאסוב (ברוסית: Александр Анатольевич Власов; נולד ב-23 באפריל 1996) הוא רוכב אופני כביש רוסי בקבוצת בורה–הנסגרוהה.

== ביוגרפיה ==
נולד בויבורג.

=== גזפרום רוס-ולו (2018–2019) ===
ולאסוב הפך למקצוען בשנת 2018 עם הצטרפותו לקבוצת גזפרום רוס-ולו הרוסית מדרג הפרו קונטיננטל. באותה עונה רשם את ההישג הגדול שלו עד לאותה נקודה, כשניצח את ה"בייבי ג'ירו", מרוץ הג'ירו ד'איטליה עד גיל 23, לאחר שהקדים את ז'ואאו אלמיידה ב-43 שניות ואת רוברט סטאנרד ב-53 שניות. לאחר מכן התבלט גם במרוץ בוגרים, כשסיים שלישי בטור סיביו, 53 שניות מאיוואן סוסה המנצח. לאחר מכן התחרה ולאסוב בטור דה ל'אווניר, מרוץ הקטעים החשוב והיוקרתי ביותר לרוכבים עד גיל 23, וסיים רביעי כללי, 1:36 מהמנצח טאדיי פוגאצ'אר. באליפות העולם עד גיל 23, סיים ולאסוב במקום ה-15.

ב-2019 פתח ולאסוב את העונה בספרד וסיים שמיני בוואלטה אה אנדלוסיה, 1:43 דקות מיאקוב פוגלסן המנצח. לאחר מכן סיים שמיני גם במרוץ Settimana Internazionale Coppi e Bartali, שם הפער שלו עמד על 37 שניות מהמנצח לוקאס המילטון. לאחר מכן התחרה בג'ירו די סיציליה, בקטע הרביעי והאחרון סיים חמישי, כשבדירוג הכללי סיים רביעי, 1:11 דקות מברנדון מקנולטי המנצח. ולאסוב המשיך להתחרות באיטליה וסיים עשירי ב, 4:27 דקות מהמנצח פאוול סיבאקוב. ולאסוב המשיך לבלוט במרוצי הקטעים, כשסיים שלישי בוואלטה אסטוריאס ושלישי בטור של סלובניה. הוא ניצח את אליפות רוסיה וסיים שביעי במקצה נגד השעון באליפות. בהמשך העונה השיג את הניצחון המקצועני הראשון בקריירה שלו כשניצח את הקטע השישי והאחרון בטור של אוסטריה, כשבדירוג הכללי סיים חמישי, 52 שניות מבן הרמנס המנצח. לקראת סוף העונה השיג עוד פודיום במרוץ קטעים, כשסיים שני בטור של אלמטי בקזחסטן, 26 שניות אחרי יורי נטרוב המנצח.

=== אסטנה (2020–2021) ===
ב-2020 הצטרף ולאסוב לקבוצת הוורלד טים אסטנה. הוא פתח את העונה בטור דה לה פרובנס וניצח את הקטע השני לאחר שהתקיף יותר מ-2 קילומטרים לסיום ותפס את ההובלה במרוץ. בקטע השלישי, שהסתיים באמצע העלייה למון ונטו, סיים ולאסוב רביעי, 1:28 דקות מנאירו קינטנה המנצח. ולאסוב סיים לצד בן קבוצתו אלכסיי לוצנקו ויו קארת'י שסיימו במקומות השני והשלישי בהתאמה, איבד את ההובלה לקינטנה וירד למקום השני הכללי, עליו שמר עד הסיום, 1:04 דקות מקינטנה. לאחר תום פגרת הקורונה חזר ולאסוב להתחרות ברוט ד'אוקסיטניה, גם שם הראה ולאסוב את הכישרון שלו כשסיים שלישי, 23 שניות מאיגן ברנל המנצח, כשהוא מקדים שמות כמו טיבו פינו, ריצ'י פורט, באוקה מולמה ועוד. לאחר מכן השיג את הניצחון את הניצחון השני שלו בעונה, ב"אתגר המון ונטו", מרוץ חד יומי שמסתיים בעלייה למון ונטו, לאחר שהקדים את ריצ'י פורט ב-18 שניות ואת גיום מרטן ב-59 שניות. לאחר מכן המשיך גם למקום רביעי בגראן פיימונטה, ששימש כחלק מהכנה שלו לקראת השתתפות שנייה במונומנט ג'ירו די לומברדיה. במהלך המרוץ התקיף ולאסוב בעלייה לצ'יביליו וחבר לג'ורג' בנט ובן קבוצתו יאקוב פוגלסן, בעלייה המכריעה והאחרונה לסן פרמו דלה בטליה, לא עמד בקצב של בנט ופוגלסן אך הצליח לסיים שלישי, 51 שניות מפולגסן המנצח.

== קישורים חיצוניים ==

== הערות שוליים ==

קטגוריה:רוכבי אופניים רוסים
קטגוריה:רוסים שנולדו ב-1996
קטגוריה:רוכבי אופניים באולימפיאדת טוקיו (2020)
קוזמינקי

קוזמינקי (ברוסית: Кузьминки) היא נפה של המחוז הדרום-מזרחי של העיר הפדרלית מוסקבה, שברוסיה. שטח הנפה הוא 8.15 קמ"ר ואוכלוסייתו מונה 146,208 תושבים (2020).

על שטח הראיון יש שתי תחנות מטרו: "קוזמינקי" (במרכז) ו"וולז'סקאיה "(בגבול עם ראיונים טקסטילשצ'יקי וליובלינו) ואחד הכבישים הראשיים של העיר – וולגוגרדסקי פרוספקט. התשתית בראיון מפותחת, כולל פארק-יער קוזמינסקי עם מקומות היסטוריים, תיאטרון הדרמה האזורי במוסקבה על שמו של אוסטרובסקי, קולנוע, אולם הקונצרטים "ויסוטה" ומתחם מזרקות ענק.

== אתרים ראויים לציון ==
* פארק יער קוזמינסקי
* אחוזת קוזמינקי
* בריכות קוזמינסקי
* מקדש אייקון של אם האל בקוזמינקי
* תחנות המטרו קוזמינקי ווולז'סקאיה

==קישורים חיצוניים==

* 

קטגוריה:מוסקבה: נפות
אום ריתוך

אומי [https://www.buckeyefasteners.com/catalog/?cid=aafd-flanged-slab-base-rectangular-projections ריתוך מבוססי לוח] 

אום ריתוך הוא אום שניתן לרתך אותו לרכיב אחר באמצעות ריתוך נקודות.

אומי הריתוך מיועדים לאפשר הרכבה של חלקים על מערכות גדולות ממדים. שימוש נפוץ באומים אלה מבוצע בתעשיית הרכב. אומים רבים מרותכים על פלטות המרכב של הרכב כדי חבר אליהן חלקים אחרים בעזרת ברגים. פתרון זה מונע את הצורך לביצוע התבריג ישירות על מרכב הרכב.

== סוגים ==
[https://www.buckeyefasteners.com/catalog/?cid=aaed-3projection-hex-weld-nuts-din-929-specs DIN 929 אום לרתוך]
=== אומים עגולי בסיס ===

לאומים אלה צילינדר הברגה ארוך עם בסיס עגול גדול כדי להקל על הריתוך. יש להם חיזוקים כדי למנוע מהאום להתפתל בזמן הריתוך בזרם גבוה.<ref name="McMaster3151">McMaster-Carr, p. [http://www.mcmaster.com/#catalog/114/3151 3151].</ref>

=== אומי בסיס לוח ===

אלה דומים מאוד לאומי הבסיס העגולים, אך עם בסיס אחורי בצורת משטח. אומים אלה משמשים בתעלות, בצינורות או בזוגות חלקים.

=== אומי בסיס לשונית ===

באומי בסיס, הלשוניות מיועדות לריתוך נקודתי על גבי חלקים עם בסיס שטוח. יש להם תוספת המאפשרת למקם אותו בקדח המיקום.

=== אומים מרובעים ומשושים ===

אומים אלה דומים מאוד לאומים סטנדרטיים, אך יש להם בוס -שרוול. הבוסים מיועדים למנוע כניסת רסיסי ריתוך להברגה .<ref name="McMaster3152">McMaster-Carr, p. [http://www.mcmaster.com/#catalog/114/3152 3152].</ref>

=== מייצב אומי ריתוך ===

אומי ריתוך מסייעים, המכונים גם אומי ריתוך גשר, מכילים אום צף בתוך המגן כדי לפצות על דיוק המיקום. המחזיק מרותך לחלק המעובד ומאפשר לאום להיות צפה.

=== אומי קצה צינור ===

אומי קצה הצינור בגודל כך שיתאימו למידה של קוטר קצה צינורות בגודל סטנדרטי, וכך יוצרים צינור הברגה על ידי שימוש בצינור סטנדרטי, מהמלאי הרגיל.

=== זוג אומי פיילוט ===

זוג אומים המורכבים על בסיס מיועדים לשימוש במקומות בהם יש צורך בקדחים עם הברגה אשר קרובים מאד.. <ref></ref>

=== אומי ריתוך לשונית יחידה ===
אום [https://www.buckeyefasteners.com/catalog/?cid=aaaa-single-tab-single-projection ריתוך] עם כפתור יחיד 
אום ריתוך עם תושבת כפתור יחיד לריתוך על חומרים מדויקים וכבדים . <ref></ref>
אום ריתוך עם 4 תושבות 

== סוג החומר ==
הרוב המכריע של אומי הריתוך מיוצרים מפלדה דלת פחמן או פלדת אל-חלד (נירוסטה). כדי לאפשר את הריתוך בטכנולוגיות הקיימות.

פעולות גימור כמו גלוון משמשות לציפוי אומי ריתוך מפלדה דלת פחמן, ומעניקות לפריט עמידות בפני קורוזיה, בעלויות נמוכות מהשימוש האלטרנטיבי באומי נירוסטה.

==קישורים חיצוניים==

==הערות שוליים==

=== תורגם ממאמר מקורי ===

Content in this edit is translated from the existing Wikipedia article at en:weld nuts; see its history for attribution.
=== בִּיבּלִיוֹגְרָפִיָה ===
* .
* .

קטגוריה:אביזרי חיבור
קטגוריה:ריתוך
קטגוריה:עיבוד מכני
קטגוריה:עיבוד קדחים
ננאד סבטקוביץ'

ננאד סבטקוביץ (בסרבית: Ненад Цветковић; נולד ב-6 בינואר 1996) הוא כדורגלן סרבי המשחק בעמדת הבלם בראפיד וינה.

==קריירה==
סבטקוביץ' התחיל את הקריירה שלו במחלקת הנוער של הכוכב האדום בלגרד. בקיץ הושאל לראקוביצה, בה שיחק בחצי הראשון של העונה, ואת חציה השני של העונה העביר ברדניצ'קי בלגרד.

בקיץ חזר לכוכב האדום, אך בינואר חתם בזמון. בעונתו הראשונה בקבוצה היה שותף לעליה של המועדון לליגת העל הסרבית.

בקיץ חתם בווז'דובאץ.

ב-27 ביולי 2020 חתם במ.ס. אשדוד מליגת העל.

ב-16 ביוני 2023 חתם בראפיד וינה האוסטרית.

==קישורים חיצוניים==

==הערות שוליים==

קטגוריה:כדורגלנים סרבים
קטגוריה:בלמי כדורגל סרבים
קטגוריה:אוז'יצה: כדורגלנים
קטגוריה:כדורגלני הכוכב האדום בלגרד
קטגוריה:כדורגלני ווז'דובאץ
קטגוריה:כדורגלני מועדון ספורט אשדוד
קטגוריה:כדורגלני ראפיד וינה
קטגוריה:כדורגלנים זרים בישראל
קטגוריה:ספורטאים סרבים בישראל
קטגוריה:סרבים שנולדו ב-1996
Screaming Life

Screaming Life הוא מיני אלבום הבכורה של להקת הגראנג' האמריקאית סאונדגארדן, שיצא באוקטובר 1987 בחברת סאב פופ. מיני-אלבום זה שולב לאחר מכן במיני אלבום הבא "Fopp" שיצא שנה לאחר מכן, באלבום אוסף שנקרא "Screaming Life/Fopp" ויצא ב-1990.

==הסאונד באלבום==
מתופף הלהקה מאט קמרון תיאר את הסאונד במיני-אלבום זה כ"לא מעובד". הסינגל שיצא מאלבום זה "Hunted Down" (הסינגל הראשון שהלהקה שחררה אי פעם) שהוא גם השיר הראשון באלבום, מייצג את הסאונד של תחילת עידן הגראנג' של סיאטל - עם צלילי גיטרות "מלוכלכות", אווירה אפלה ודיכאונית, ומילים המתייחסות לכליאה ובריחה מהחיים. ב"Nothing to Say" ישנו כיוון דרופ די שבולט, שהפך להיות לאחר מכן סימן ההיכר של סאונד הלהקה באלבומים הבאים. גיטריסט הלהקה קים ת'איל טען שהוא למד את כיוון זה מבאז אוסבורן מהמלווינס, שהושפע בעצמו בלאק סבאת'.

גרסאות מוקדמות של "Tears to Forget" הופיעו בהקלטות דמו של הלהקה מ-1985, ובאלבום האוסף "Deep Six" מ-1986 (שאיגד בתוכו מספר שירים מלהקות גראנג' שונות בתחילת עידן הגראנג' בסיאטל). גרסה זו הוקלטה עם המתופף סקוט סאנדקוויסט, אבל הגרסה ב"Screaming Life" הוקלטה עם קמרון.

== רשימת השירים ==

==קרדיטים==
* מאט קמרון - תופים
* כריס קורנל - שירה
* קים ת'איל - גיטרות
* הירו ימאמוטו - בס
* ג'ק אנדינו - הפקה, עיבוד
* סאונדגארדן - הפקה
* צ'ארלס פיטרסון - צילומים
* סוזן סילבר - ניהול אמנים

== קישורים חיצוניים ==

קטגוריה:סאונדגארדן
קטגוריה:מיני-אלבומי בכורה מ-1987
קטגוריה:מיני-אלבומים באנגלית
אבן הירח (מיני-סדרה, 1959)

אבן הירח (באנגלית: The Moonstone) היא מיני-סדרה בריטית משנת 1959, עיבוד לרומן "אבן הירח" מאת וילקי קולינס שיצא לאור בשנת 1868. את הסדרה הפיקה רשת ה-BBC והיא כללה שבעה פרקים ששודרו ב-1959.

==דמויות ושחקנים==
{| class="wikitable"
|-
! שחקן / שחקנית
! תפקיד
|-
| ג'יימס הייטר
| גבריאל בטרג'
|-
| אנאבל לי
| פנלופי בטרדג'
|-
| בארי לטס
| קולונל הרנקאסל
|-
| רייצ'ל גרני
| ליידי ורינדר
|-
| מרי ובסטר
| רייצ'ל ורינדר
|-
|דורותי גורדון
|רוזנה ספירמן
|-
|ג'יימס שארקי
|פרנקלין בלייק
|-
|אנתוני שגאר
|ג'יים
|-
|פטריק קרגיל
|המפקח קאף
|-
|קולין דאגלס
|טום יולנד
|}

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-1950
קטגוריה:סרטים המבוססים על אבן הירח
דרגון קווסט 11

Dragon Quest XI: Echoes of an Elusive Age (בתרגום חופשי לעברית: משימת הדרקון 11: הדים של עידן חמקמק) הוא משחק תפקידים ממוחשב שפותח והוצא לאור על ידי Square Enix. המשחק הוא חלק מהסדרה ארוכת הטווח Dragon Quest.

==היסטוריה==
המשחק יצא לאור ביפן לנינטנדו 3DS ולפלייסטיישן 4 ביולי 2017, וברחבי העולם לפלייסטיישן 4 ול־Microsoft Windows בספטמבר 2018. בספטמבר 2019 יצא גרסה משופרת של המשחק, שנקרא Dragon Quest XI S הגרסה הסופית, לנינטנדו סוויץ'. הגרסה המשופרת אמורה לצאת לאור לפלייסטיישן 4, Microsoft Windows ול־Xbox One בדצמבר 2020.

==אופי המשחק==
דרגון קווסט 11 הוא אחד המשחקים הראשונים שהוכרזו לקונסולת משחקי הווידאו נינטנדו סוויץ'. במקור המשחק תוכנן להיות משחק עולם פתוח, אך הרעיון ירד מכיוון שזה לא התאים לסיפור שהיוצרים רצו לספר. כדי להעלות את המודעות של מותג "דרגון קווסט" בעולם המערבי, נכללו בנוסף תמיכה ב־Microsoft Windows ופיצ'רים כגון דיאלוג קולי באנגלית ותמיכה ברזולוציית ה־4K. יותר מאוחר נוספו אלמנטים נוספים כגון עלילה מורחבת ואפשרות להאזין לגרסה התזמורתית של פתיח המשחק.

אף על פי שהרבה ביקורות החשיבו את המשחק הזה בתור הטוב ביותר בסדרה, ואף אפילו בתור משחק התפקידים הממוחשב היפני הטוב ביותר בזמנו, אחרים ביקרו אותו כיותר מדי מסורתי ובעל עיצוב מיושן. בדצמבר 2019 נמכרו יותר מ־5.5 מיליון עותקים והיו למשחק את מכירות ההשקה הכי גבוהות בצפון אמריקה מכל משחקי "דרגון קווסט" אי פעם. בנוסף הדמות הראשית של המשחק מופיעה בתור דמות זמינה למשחק במשחק הלחימה Super Smash Bros. Ultimate.

==מכירות==
בנובמבר 2017 צוין שהמשחק נמכר ב-4 מיליון עותקים, כשלפחות 3 מיליון עותקים נמכרו ביפן. בדצמבר 2019 צוין שהמשחק נמכר ביותר מ-5.5 מיליון עותקים.

== קישורים חיצוניים ==
* 

* 
*[https://gamerspack.co.il/2018/09/22/dragon-quest-xi-review/ Dragon Quest XI ביקורת: מסע בלתי נשכח], 22 בספטמבר 2018

==הערות שוליים==

קטגוריה:משחקי Xbox One
קטגוריה:משחקי Windows
קטגוריה:משחקי פלייסטיישן 4
קטגוריה:משחקי נינטנדו סוויץ'
קטגוריה:משחקי תפקידים ממוחשבים
קטגוריה:משחקי וידאו משנת 2017
קטגוריה:משחקי נינטנדו 3DS
קטגוריה:משחקי וידאו שפותחו ביפן
Fopp

Fopp הוא המיני אלבום השני של להקת הגראנג' האמריקאית סאונדגארדן, שיצא באוגוסט 1988 בחברת התקליטים סאב פופ. מיני-אלבום זה שולב במיני אלבום הקודם "Screaming Life" שיצא שנה לפני כן, באלבום אוסף שנקרא "Screaming Life/Fopp" שיצא ב-1990.

המיני-אלבום כולל שיר אחד מקורי של סאונדגארדן, רמיקס לשיר, ושני שירי קאבר.

== רשימת השירים ==

==קרדיטים==
* מאט קמרון - תופים
* כריס קורנל - שירה
* קים ת'איל - גיטרות
* הירו ימאמוטו - בס
* דרו קאנולט - עיבודים
* סטיב פיסק - הפקה
* סוזן סילבר - ניהול אמנים

== קישורים חיצוניים ==

קטגוריה:סאונדגארדן
קטגוריה:מיני-אלבומים מ-1988
קטגוריה:מיני-אלבומים באנגלית
דרום אורחובו-בוריסובו

נפת דרום אוֹרֵחוֹבוֹ-בּוֹרִיסוֹבוֹ (ברוסית: район Орехово-Борисово Южное) היא נפה במחוז הדרומי של העיר הפדרלית מוסקבה שברוסיה. שטחה 6.9426 קמ"ר ואוכלוסייתה מונה 147,835 תושבים (2020).

== היסטוריה ==

בשנת 1960 נכלל שטחה של הנפה בעיר מוסקבה; תחילה בנפת פרולטרסקי, ומאז 1969 – בקרסנוגווארדייסקי. בשנות השבעים היה זה חלק מאזור הדיור ההמוני אורחובו-בוריסובו .

רק בית העלמין אורחובו שרד מהכפר אורחובו. שמות הראיונים צפון אורוחובו-בוריסובו ודרום אורחובו-בוריסובו ותחנת המטרו אורחובו מזכירים את שם הכפר.

ארגון הפשע אורחובסקאיה ביסס את שמו על שכונת המגורים אורוחובו-בוריסובו שעל שטחו ממוקמת נפת דרום אורחובו-בוריסובו.

== אתרים ראויים לציון ==
* מרכז קניות ובידור דומודיאדובסקי
* קפלת המקדש של אייקון אם האל
* תחנות מטרו דומודדובסאיה וזיאבליקובו
* פארק האוטובוסים ה-16 (חברת תחבורה)
* קניון Vegas קשירסקויה שוסה נמצא קרוב לראיון דרום אורחובו-בוריסובו

==קישורים חיצוניים==

* 

קטגוריה:מוסקבה: נפות
אייבר

אֵייבַּר (בבסקית: Eibar; בספרדית: Éibar) היא עיר במחוז גיפוזקואה שבחבל הבסקים, ספרד. באייבר 27,138 תושבים נכון ל-2018.

== היסטוריה ==
העיר נוסדה על ידי אלפונסו האחד עשר, מלך קסטיליה בשנת 1346 וקיבלה ממנו את השם וילאנובה דה סן אנדרוס דה היבר. לאייבר, כמו לשאר היישובים בעמק, הייתה תעשייה המבוססת על ייצור ברזל ונשק. בשנת 1794, העיר הותקפה על ידי הצרפתים שהרסו את העיר.

במאה ה-19, תנועת העבודה והסוציאליזם התחזקה במיוחד באייבר. בשנת 1931, אייבר הייתה העיר הראשונה בספרד שהכריזה על הרפובליקה הספרדית השנייה כהוקרה, קיבלה את הכיוני "עיר מופתית".

בשנות מלחמת האזרחים בספרד, נהרסה אייבר כמעט לחלוטין. הבנייה המחודשת הביאה את העיר לכדי פיתוח תעשייתי חשוב ועלייה דמוגרפית, שכן אייבר הגיע לכמעט 40,000 תושבים בתוך שנים ספורות.

בשל חוסר המקום ביחס לגידול בדמוגרפיה, מספר מפעלים גדולים עזבו את העיר והמשבר התעשייתי בשנות ה-80 גרם לחלק ניכר מאוכלוסיית העיר לעזוב.

== ספורט ==
אייבר היא ביתה של מועדון הכדורגל אייבר (סוסיאדד דפורטיבה אייבר) אשר משחק בלה ליגה, הליגה הבכירה בספרד מאז 2014. הקבוצה משחקת באצטדיון העירוני איפורואה ובו 7,083 מקומות ישיבה. קבוצת הנשים בכדורגל של העיר משחקת גם היא בליגה הבכירה (Primera División) החל מעונת 2019/2020.

מאז שנת 2009 העיר מארחת סיום שלב שנתי בטור של חבל הבסקים, לרוב לאחר שהרוכבים רכבו באלטו דה ארייט.

== קישורים חיצוניים ==

* 
* 

== הערות שוליים ==

*
קטגוריה:חבל הבסקים: ערים
קטגוריה:יישובים שהוקמו במאה ה-14
נובוגירייבו

נובוגירייבו (ברוסית: Новогиреево) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 4.4529 קמ"ר ואוכלוסייתו מונה 98,634 תושבים (2020).

הכפר גירייבו וההתנחלות נובוגירייבו הפכו לחלק מהעיר מוסקבה בשנת 1960 והחלו לאבד במהירות את חזותם הכפרית לשעבר. היישוב והכפר נהרסו בשנים 1965–1970, במקומו נבנה אזור מגורים מודרני, שירש את השם "נובוגירייבו" ורשת הרחובות שהוקמו על ידי שדרות נובוגירייבו. טריטוריה זו הייתה חלק מראיון קלינינסקי במוסקבה (1960–1969), ואחר כך – חלק מראיון פרובסקי (1969–1991).

מרבית החברות הגדולות של נובוגירייבו נמצאים בחלק הדרומי של הראיון.

== אתרים ראויים לציון ==
* פארק על הפרוספקט הירוק 
* כנסיית המושיע 
* בניין הנהלת ראיון נובוגירייבו שבו גם ממוקמת הנהלת ראיון פרובו
* תחנת מטרו נובוגירייבו 

==קישורים חיצוניים==

* 

קטגוריה:מוסקבה: נפות
נובוקוסינו

נובוקוסינו (ברוסית: Новокосино) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 3.60 קמ"ר ואוכלוסייתו מונה 108,204 תושבים (2020).

בשנת 1986, לאחר שקוסינו הפך לחלק ממוסקבה, החלה בנייה בראיון חדש, נובוקוסינו. לצד גידול בבנייני מגורים, אוכלוסיית הראיון גדלה גם היא.

ב-30 באוגוסט 2012 נפתחה תחנת המטרו נובוקוסינו בראיון. הנשיא ולדימיר פוטין וראש העיר סרגיי סוביאנין נכחו בטקס הפתיחה<ref>http://kremlin.ru/events/president/news/16325/videos</ref>.

== אתרים ראויים לציון ==
* בית ספר מוזיקה לילדים על שם יוזף היידן
* אגם נובוקוסינו
* בית העלמין ניקולו-ארכנגלסקויה
* תחנת המטרו נובוקוסינו

==קישורים חיצוניים==

* 

== הערות שוליים ==

קטגוריה:מוסקבה: נפות
טיי לונגלי

טיי לונגלי (באנגלית: Ty Longley; 4 בספטמבר 1971 – 20 בפברואר 2003) היה גיטריסט וסולן אמריקאי.

==ביוגרפיה==
לונגלי נולד בשרון , פנסילבניה, וסיים את לימודיו בבית הספר התיכון ברוקפילד, אוהיו.

בשנת 2000 הצטרף ללהקה "Great White", ניגן ב-"The Bullet Boys" ובלהקה "Samantha 7", וניגן בפרויקט הסולו של ניק מנזה. לונגלי שימש גם כנגן אולפן עבור אמנים רבים, כולל ננסי סינטרה והופיע ללא קרדיט בעבודות מוזיקה רבות.

לוח זיכרון לזכרו של לונגלי
לונגלי נפטר בשריפה של תחנת מועדון הלילה (The Station nightclub) ב-20 בפברואר 2003, שגבתה את חייהם של 100 איש. הוא היה חבר הלהקה היחיד שמת בשריפה. לונגלי הותיר אחריו את היידי (פרלטה) לונגלי, שהייתה בהריון 3 חודשים עם ילדם הראשון של הזוג. בנם אייסי טיי כריסטופר לונגלי נולד ב-12 באוגוסט 2003.<ref></ref><ref></ref> בנו אייסי הוא גם מוזיקאי הפועל בעיקר כמתופף, ומנהל צדקה לילדים מאושפזים לזכר אביו. בשנת 2013 קראו הצלב האדום האמריקאי שיקגו את אייסי כגיבור השומרוני הטוב שלהם ו"שיקגו טריביון" קרא לאייסי אחד הסיפורים מעוררי ההשראה ביותר שלהם לשנת 2012.<ref name=":0"></ref>

==קישורים חיצוניים==

* 

== הערות שוליים ==

קטגוריה:פנסילבניה: אישים
קטגוריה:הרוגי שרפות
קטגוריה:גיטריסטים אמריקאים
קטגוריה:מוזיקאים שנפטרו על הבמה
קטגוריה:אמריקאים שנולדו ב-1971
קטגוריה:אמריקאים שנפטרו ב-2003
צ'ארלס פוסטר

צ'ארלס ויליאם פוסטר הבן (באנגלית: .Charles William Foster Jr; 12 באפריל 1828 – 9 בינואר 1904) היה פוליטיקאי אמריקאי, איש המפלגה הרפובליקנית מאוהיו. פוסטר היה מושל אוהיו ה-35 ובהמשך מזכיר האוצר של ארצות הברית בממשלו של הנשיא בנג'מין הריסון.

==ביוגרפיה==
צ'ארלס פוסטר נולד ליד טיפין, אוהיו וגדל במחוז סנקה בעיירה שב-1854 התמזגה עם העיירה ריסדון הסמוכה ושמהן הוקמה העיר פוסטריה על שמו של צ'ארלס ויליאם פוסטר האב, אביו של צ'ארלס פוסטר. צ'ארלס פוסטר הבן נבחר ב-1870 לבית הנבחרים של ארצות הברית וכיהן בו בשנים 1871–1879. הוא הובס במערכת הבחירות של 1878, אך נבחר באותה שנה כמושל אוהיו, תפקיד בו כיהן שתי תקופות כהונה של שנתיים כל אחת בשנים 1880–1884. ב-1890 ניסה פוסטר להיבחר שוב לבית הנבחרים, אך ללא הצלחה. שנה לאחר מכן מינה אותו הנשיא בנג'מין הריסון כמזכיר האוצר של ארצות הברית לאחר מותו של המזכיר הקודם ויליאם וינדום. בתפקיד זה כיהן פוסטר עד תום נשיאותו של הריסון במרץ 1893.

==חיים אישיים==
בנובמבר 1853 נשא פוסטר לאישה את אן מ. אולמסטד מפרימונט, אוהיו ולשניים נולדו שתי בנות. בינואר 1904 תכנן פוסטר להגיע לטקס ההשבעה של המושל מיירון הריק. בדרכו הוא עצר ללינת לילה בביתו של ידידו הוותיק, גנרל וורן קייפר בספרינגפילד. צ'ארלס פוסטר נפטר ביום המחרת, ה-9 בינואר 1904, בביתו של קייפר.

==קישורים חיצוניים==

* [https://home.treasury.gov/about/history/prior-secretaries/charles-foster-1891-1893 צ'ארלס פוסטר] באתר מחלקת האוצר של ארצות הברית 
* [https://www.nga.org/governor/charles-foster/ צ'ארלס פוסטר] באתר אגודת המושלים הלאומית 
* 
* [http://politicalgraveyard.com/bio/foster.html#255.20.70 צ'ארלס פוסטר] באתר Political Graveyard 
* 

==הערות שוליים==

קטגוריה:מזכירי האוצר של ארצות הברית
קטגוריה:חברי הקבינט של ארצות הברית בממשל בנג'מין הריסון
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1828
קטגוריה:אמריקאים שנפטרו ב-1904
מיטל דה רזון

מיטל דה רזון (נולדה ב-31 בינואר 1985) היא זמרת, פזמונאית ומפיקה מוזיקלית ישראלית.

== ביוגרפיה ==
דה רזון החלה ללמוד מוזיקה קלאסית ונגינת פסנתר בגיל 6. היא פרצה לסצנת המוזיקה האלקטרונית לראשונה בשנת 2008, תוך שהקימה את הרכב המוזיקה האלקטרונית אפיפוני, יחד עם המוזיקאי איתי קלדרון. יחד הפיקו להיטי מועדונים שונים, בהם "Out of My Skin", בשיתוף התקליטן עופר ניסים, והוציאו סך של כחמישה אלבומים.

בשנת 2010 הוציאה את השיר "Love Rehab", יחד עם המפיק חיים אביטל, שהגיע למקום הראשון במצעד הפזמונים השבועי של יוון. בשנת 2012 השתתפה בשירו של המוזיקאי סקאזי, "Warrior", מתוך אלבומו, My Way.

בשנת 2013 השתתפה מיטל בקדם-אירוויזיון 2013, יחד עם הזמר אסי טל, יחד ביצעו את השיר "Toda la Noche", והגיעו למקום השלישי. באותה השנה, הקליטה יחד עם הזמר אייל גולן את השיר "Always My Number One", המהווה כשיר הרשמי של אליפות אירופה בכדורגל עד גיל 21 לאותה השנה.

ב-2014 ייצגה את ישראל בטקס פרסי המוזיקה של MTV אירופה, תוך שזכתה בפרס "המופע הישראלי הטוב ביותר", יחד עם להקת TripL.

ב-2015 הוציאה חברת הליקון את אלבום הבכורה שלה, End to Start. באלבום נכלל השיר "Toda la Noche", איתו התמודדה בקדם-אירוויזיון.

בשנת 2016 התמודדה בתוכנית המציאות "המשימה: אמזונס", והעפילה למקום השני. ב-2017 התמודדה גם בעונה הרביעית של תוכנית מציאות "הכוכב הבא", אך לא צלחה את שלב האודישנים.

== דיסקוגרפיה ==
=== אלבומי אולפן ===
* 2015: End to Start

== קישורים חיצוניים ==
* 

* 

== הערות שוליים ==

קטגוריה:זמרות פופ ישראליות
קטגוריה:זמרי פופ ישראלים
קטגוריה:פזמונאיות ישראליות
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:משתתפים בתוכניות מציאות ישראליות
קטגוריה:מתמודדות הכוכב הבא
קטגוריה:מתמודדות קדם-האירוויזיון
קטגוריה:פזמונאים ישראלים
קטגוריה:מתמודדי הכוכב הבא
קטגוריה:מתמודדי קדם-האירוויזיון
קטגוריה:ישראליות שנולדו ב-1985
קטגוריה:ישראלים שנולדו ב-1985
שקורטה פייזה

שקורטה פייזה (באלבנית: Shkurte Fejza; נולדה ב-18 בנובמבר 1961) היא זמרת פולק אלבנית מקוסובו.

== ביוגרפיה ==
פייזה נולדה במושיטיסה ב-18 בנובמבר 1961.<ref></ref>

היא החלה את הקריירה שלה כשהשתתפה כחלק מההרכב Afërdita וזכתה במקום הראשון ובפרס Debutantja më e suksesshme בפסטיבל פריזן Takimet e Majit שהתקיים במאי 1975.<ref></ref> היא זמרת ידועה בארצה, והיא שואבת השראה משירים עממיים אלבניים מסורתיים, כאשר חלק משיריה מתארים גם מסורות ומוזיקה פופולרית וגם את סבלם של הקוסובואים בסרביה.<ref></ref> שיתופי הפעולה הבולטים ביותר הם שיחרת בהלולי , רמז'יה אוסמני וסברי פייזולולהו .<ref></ref>

== דיסקוגרפיה ==
<div class="mw-content-ltr">
* Cke Kosove Qe Po Leshon Za (1987)
* Gurr E Shkrepa Po Ushtojn (1988)
* Oj Kosove Nena Ime (1989)
* Mbahu Neno Mos Ke Frike (1990)
* Per Memedhene (1991)
* Kam Nje Lot Me Pikon Si Ar (1992)
* Qendro (1993)
* Guri I Krujës (1993)
* Vdekje Ska (1995)
* E Kam Emrin Kosovar (1997)
* Bashkojme Krushqit Per Kosoven (1998)
* Kenge Nga Zemra (1999)
* Jo Nuk Ndahet Mitrovica (2000)
* Fluturoi Shqipja N'kumanovë (2000)
* Sy Zeza E Kosoves (2001)
* Kosove-shqiperi (2002)
* Te Dua Kosove (2003)
* E Bardha Vere (2004)
* Shqiptari Te Dua (2005)
* Feston Kosova (2006)
* Pritem Nane (2007)
* Malli (2008)
* Grupi I Pavarsise (2009)
* Per Ju Deshmore (2009)
* Moj Sheqer (2010)
</div>

==קישורים חיצוניים==

== הערות שוליים ==

קטגוריה:זמרי פולק
קטגוריה:זמרות אלבניות
קטגוריה:קוסובנים
קטגוריה:ילידות 1961
ברט סטיבנס

ברט סטיבנס (באנגלית: Bret Stephens; נולד ב-21 בנובמבר 1973) הוא עיתונאי, בעל טור ועורך עיתון יהודי-אמריקאי. זוכה פרס פוליצר לעיתונות בתחום הפרשנות.

==ביוגרפיה==
סטיבנס נולד בניו יורק בן להורים יהודים חילונים, גדל במקסיקו סיטי שבה ניהל אביו מפעל ובמסצ'וסטס. הוא בעל תואר ראשון בפילוסופיה פוליטית מאוניברסיטת שיקגו ותואר שני בפוליטיקה השוואתית מבית הספר לכלכלה של לונדון.

את קריירת העיתונות שלו החל בוול סטריט ג'ורנל שם הועסק כעורך בניו יורק ובבריסל. ב-2002 מונה לעורך הראשי של ג'רוזלם פוסט ועבר לישראל. ב-2004 התפטר וחזר לעבוד בוול סטריט ג'ורנל בו כתב את המדור "מבט עולמי ("Global View"). כמו כן היה פרשן קבוע בתוכנית הפוליטית השבועית ברשת פוקס ניוז. ב-2006 זכה בפרס אגדות העיתונאים של דרום-אסיה על כיסוי רעידת האדמה בקשמיר (2005), ב-2008 זכה בפרס בריינדל למצוינות בתחום המאמרים העיתונאיים , ב-2010 זכה בפרס בסטייה על כתיבתו בתחום הכלכלי ב-2013 זכה בפרס פוליצר בתחום הפרשנות על כתיבתו בתחום הפוליטיקה ויחסי החוץ של ארצות הברית. באפריל 2017 עבר לכתוב כפובליציסט בניו יורק טיימס, כמסגרת מאמצי העיתון להביא דעות אחרות מהקו המערכתי הקיים. כמו כן החל לשמש פרשן בחדשות NBC וב-MSNBC.

במהלך קריירת הכתיבה שלו הביע דעות נאו-קונסרבטיביות. הוא ביקר בחריפות את הסכם הגרעין עם איראן. סטיבנס הוא אחד מהמבקרים הבולטים בקרב תומכי המפלגה הרפובליקנית לנשיא דונלד טראמפ.

נשוי לקורינה ואב לשלושה.

==ספריו==
*America in Retreat: The New Isolationism and the Coming Global Disorder, יצא לאור ב-2014
*Has Obama Made the World a More Dangerous Place?: The Munk Debate on U.S. Foreign Policy, יצא לאור ב-2015 (יחד עם פריד זקריה, רוברט קגן, אן-מארי סלוטר)
*The Dying Art of Disagreement, 2017

==קישורים חיצוניים==

* 
* [https://www.nytimes.com/column/bret-stephens מאמריו של ברט סטיבנס] בניו יורק טיימס
* [https://www.wsj.com/news/author/bret-stephens מאמריו של ברט סטיבנס] בוול סטריט ג'ורנל
* [https://www.pulitzer.org/winners/bret-stephens ברט ספטפנס] באתר פרס פוליצר

קטגוריה:סגל ניו יורק טיימס
קטגוריה:עורכי ג'רוזלם פוסט
קטגוריה:עיתונאים יהודים אמריקאים
קטגוריה:סגל MSNBC
קטגוריה:סגל וול סטריט ג'ורנל
קטגוריה:בוגרי אוניברסיטת שיקגו
קטגוריה:בוגרי בית הספר לכלכלה של לונדון
קטגוריה:נאו-קונסרבטיבים
קטגוריה:זוכי פרס פוליצר: פרשנות
קטגוריה:אמריקאים שנולדו ב-1973
אדוריאן שטלה

אדוריאן שטלה (במקור שטיין, בהונגרית: Stella Adorján; קזפלק, 30 בינואר 1897 – בודפשט, 26 באוגוסט 1967) היה עיתונאי, סופר, הומוריסטן, מתרגם ספרות, יהודי-הונגרי כותב משותף של יצירות עם אישטוואן בקפי.

== ביוגרפיה ==
הוא נולד במשפחה יהודית. אביו היה ז'יגמונד שטיין ואמו יוזפה גרוס. את לימודיו בבית הספר סיים באוראדיה ובקולוז'וואר. כעיתונאי, עבד תחילה בעיתונים כפריים, משנת 1921 בעיתון אשט, אחר-כך במגזין דליבאב ומשנת 1939 במערכת העורכים של העיתון "הונגריה". אין פרטים מדויקים כיצד עבר את תקופת השואה. לאחר מלחמת העולם השנייה הוא עבד עבור כתבי העת ה"עולם", ה"פה החופשי", "הונגריה העצמאית", ומשנת 1952 היה עמית מערכת הלודאש מתי. כתביו הופיעו גם ביומון אומה ההונגרית (Magyar Nemzet). הוא היה גם מחבר קברטים מצליח.<ref>http://www.mek.oszk.hu/02100/02139/html/sz23/305.html</ref>

== עבודותיו העיקריות ==
שטלה כתב כמה תסריטים משנות ה-30 של המאה ה-20, בעיקר עם אישטוואן בקפי. בין הקומדיות השיגה את ההצלחה הגדולה ביותר הקומדיה "כבוד הגברת" משנת 1935 שנכתבה יחד עם אישטוואן בקפי. האופרטות שלו שכתב עם אימרה הרמט ועם לאסלו לקאטוש היו גם פופולריות. מיצירתו "יאניקה" הוכן סרט בשנת 1949. הוא תרגם יותר ממאה מחזות להונגרית. בשנת 1962 יצא לאור מבחר ההומורסקות שלו בשם "בואו לא נתבדח!".
קבר אדוריאן שטלה ב[[בית הקברות היהודי ברחוב קוזמה בבודפשט]]

=== תסריטים ===
* הרומן של אידה (1934, עם אישטוואן מיהאי)
* מקום לזקנים (1934, הונגרית-אוסטרית, עם גזה צ'צפרה ומניה לינגל)
* הטירה להשאלה (1937, עם אישטוואן בקפי)
* למען האהבה (1937, עם אישטוואן בקפי)
* תבוא ראשון! (1940, עם אישטוואן בקפי)
* ג'ניקה (1949, עם אישטוואן בקפי)

=== ספרים ===
* אשת החתן; 1936
* אני, ויולה; 1938
* נצחק על ההיטלרים. אוסף של בדיחות אנטי-פשיסטיות; 1945
* בואו לא נתבדח! הומורסקות; 1962

=== עבודות אחרות ===
* נערה מבודפשט (אופרטה, 1926);
* פחד במה (קומדיה, 1931);
* אשת החתן (רומן, 1936);
* הוא יישאר במיטה מחר (קומדיה עם אישטוואן בקפי;1937)
* אני. ויולה (סיפורים קצרים, 1938);
* הבנק האנגלי לא משלם (קומדיה, עם אישטוואן בקפי. 1939);
* בואו נצחק על היטלר. אוסף בדיחות אנטי- פשיסטיות (1945)

== הנצחה ==
קברו נמצא ברובע העשירי בבודפשט בבית הקברות היהודי ברחוב קוזמה (5B-8-12).

== לקריאה נוספת ==
* [http://mek.oszk.hu/00300/00355/html/ABC13280/14131.htm לקסיקון ביוגרפי הונגרי]
* [http://www.mek.oszk.hu/02100/02139/html/sz23/305.html לקסיקון התיאטרון ההונגרי]
* אלדאר שפלין: SA (ניוגט, 1939, 1940);
* אדוריאן שטלה (עיתון נפסבדשאג, 27 באוגוסט 1967)
* אדוריאן שטלה (עיתון האומה ההונגרית, 27 באוגוסט 1967)

== קישורים חיצוניים ==

== הערות שוליים ==

קטגוריה:סופרים יהודים הונגרים
קטגוריה:תסריטאי קולנוע יהודים הונגרים
קטגוריה:עיתונאים יהודים הונגרים
קטגוריה:מתרגמים יהודים הונגרים
קטגוריה:ניצולי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1897
קטגוריה:הונגרים שנפטרו ב-1967
חשבונאות לאומית

החשבונאות הלאומית או חשבונות לאומיים הם דרך ליישם טכניקות חשבונאיות לרמת המדינה. באמצעות החשבונאות הלאומית ניתן למדוד ולתאר את הפעילות הכלכלית במשק או במדינה, את הקשרים בין הגורמים הכלכליים ואת הקשרים בין המשק המקומי לשווקים הבינלאומיים. החשבונאות הלאומית משמשת למעקב אחר ההתפתחויות הכלכליות במשק, לניתוח מקרו-כלכלי, לתכנון ולחיזוי כלכלי ולהשוואות בינלאומיות בין משקים שונים וביצועיהם.

החשבונאות הלאומית כוללת מערכות שונות לאמידת ביצועי משק כלכלי ומבוססת בעיקרה על הגדרות ומונחים בינלאומיים שהפכו לנוהג או שמחייבים במסגרת ארגונים בינלאומיים שונים כגון הארגון לשיתוף פעולה ולפיתוח כלכלי וקרן המטבע הבינלאומית. למרות ההישענות על עקרונות חשבונאיים החשבונאות הלאומית מבוססת על מידע כלכלי ועקרונות מקרו-כלכליים.

בין המרכיבים הנכללים בחשבונאות הלאומית הם התוצר המקומי הגולמי שהתגבש כאינדיקטור המרכזי לפעילות הכלכלית ומרכיביו - הצריכה וההשקעה הפרטית והממשלתית, הייבוא והיצוא, את הרכב ההכנסות והחיסכון ואת השינויים במחירי התוצר והשימושים.

== ראו גם ==
* תוצר
** תוצר לאומי גולמי
** תוצר מקומי גולמי
* מאזן תשלומים
* מאזן מסחרי

== לקריאה נוספת ==
* מקרו-כלכלה, יחידות 1–3, מאת יוסף זעירא, הוצאת האוניברסיטה הפתוחה
* מבוא למקרו-כלכלה, מאת אריה נחמיאס, הוצאת האוניברסיטה הפתוחה 2008

== קישורים חיצוניים ==
* [https://www.cbs.gov.il/he/subjects/Pages/חשבונות-לאומיים.aspx החשבונאות הלאומית של ישראל], באתר הלשכה המרכזית לסטטיסטיקה
* 

*
טיסה 783 של BOAC

טיסה 783 של BOAC הייתה טיסת נוסעים מסחרית שהייתה מעורבת בתאונה אווירית קטלנית בשמי הודו ב-2 במאי 1953. המטוס שנשא את הטיסה, מדגם קומט 1, התפרק באוויר וכל 43 יושביו נספו.

שתי תאונות קטלניות נוספות של מטוסי קומט בשנה שלאחר מכן הביאו להשבתת כל המטוסים מדגם זה ולשיפורם וכן לתכנונו של דגם מתקדם ובטיחותי יותר, הקומט 2.

==התאונה==
המטוס המריא מסינגפור בדרכו ללונדון ועליו 37 נוסעים וששה אנשי צוות. הוא נחת לחניית ביניים בנמל התעופה של קולקטה והמריא ממנו בשעה 16:29 בדרכו לחניית ביניים נוספת בדלהי. בעת ההמראה שררו באזור תנאי מזג אוויר קשים - גשם כבד וסופת רעמים וברקים.

שש דקות לאחר ההמראה, בעת שהמטוס היה בנסיקה, נותק קשר הרדיו בינו לבין פיקוח הטיסה. באותו זמן ראו עדי ראייה על הקרקע כ-40 קילומטר מצפון-מערב לקולקטה את המטוס צולל לקרקע בלהבות. שרידיו נמצאו בהמשך מפוזרים על הקרקע לאורך נתיב של שמונה קילומטר. לא היו ניצולים. בין הנספים היו אזרחי בריטניה, ארצות הברית, אוסטרליה, בורמה והפיליפינים.

==לאחר התאונה==
חוקרי התאונה הגיעו למסקנה שלאחר שנתקל במערבולת אוויר נגרם למטוס כשל מבני שהביא לפרוץ שרפה. הסיבה לכשל המבני לדעת החוקרים הייתה מאמץ יתר שנבע ממשבי הרוח העזים של המערבולת או אבדן שליטה של הטייסים בעת הטיסה בתוך המערבולת.

ב-10 בינואר 1954 התפרק והתרסק מטוס מאותו דגם בשמי הים התיכון (טיסה 781 של BOAC). ב-8 באפריל התפרק באוויר מטוס קומט שלישי, גם הוא בשמי הים התיכון (טיסה 201 של סאות' אפריקן איירווייז). בעקבות התאונה השלישית קורקעו מטוסי הקומט שבשירות. לימים הם חוזקו מפני כשל מבני ושבו לשירות, ודגמים משופרים ובטוחים יותר של הקומט נבנו.

==קישורים חיצוניים==
* [https://trove.nla.gov.au/newspaper/article/18367724 ידיעה על התאונה] בעיתון The Sydney Morning Herald, 4 במאי 1953
* [https://web.archive.org/web/20150415121817/http://lessonslearned.faa.gov/Comet1/G-ALYV_Report.pdf דו"ח חקירת התאונה על ידי משרד התעופה האזרחית של בריטניה]

קטגוריה:תקריות ואסונות תעופה של כלי טיס בריטיים
קטגוריה:תקריות ואסונות תעופה בהודו
קטגוריה:מערב בנגל
קטגוריה:1953
KPRF (קטרגל)

KPRF הוא מועדון קטרגל ממוסקבה, רוסיה, שנוסד בשנת 2003. מאז 2011/12, KPRF מתחרה בליגת העל הרוסית.<ref></ref><ref></ref> המועדון נקרא על שם המפלגה הקומוניסטית של הפדרציה הרוסית (KPRF) והוקם בשנת 2003 לקראת טורניר שכלל מועדונים המייצגים מפלגות פוליטיות שונות ברוסיה.<ref>[http://www.mfc-kprf.ru/about/history History]</ref><ref></ref>

בעונת 2020 זכתה לראשונה באליפות המדינה. למועדון יש קבוצת בת, KPRF-2, שסיימה כסגנית אלופת ליגת המשנה הרוסית בקטרגל בעונת 2019/2020.

== תארים ==
;ליגת העל הרוסית
* זכייה: 2019/2020
* סגנות: 2018/2019
;אליפות מוסקבה
* זכייה: 2008/2009, 2009/2010
;ליגת האלופות בקטרגל
* חצי גמר: 2019/2020

== הישגים לפי עונה ==
מאז 2009:
{| class="wikitable"
! עונה
! ליגה
! מיקום / פלייאוף
!הערות
|-
| 2009/10
| הליגה הבכירה
| 6
|rowspan="10"|
|-
| 2010/11
| הליגה הבכירה
| 1
|-
| 2011/12
| ליגת העל
| 11
|-
| 2012/13
| ליגת העל
| 11
|-
| 2013/14
| ליגת העל
| 10
|-
| 2014/15
| ליגת העל
| 10
|-
| 2015/16
| ליגת העל
| 4 / 1/4
|-
| 2016/17
| ליגת העל
| 7 / 1/4
|-
| 2017/18
| ליגת העל
| 4 / 1/4
|-
| 2018/19
| ליגת העל
| 2 / 2
|-bgcolor=gold
| 2019/20
| ליגת העל
| 1 / 1
| הפסידה בחצי גמר ליגת האלופות
|-
| 2020/21
| ליגת העל
| 3
| העפילה לשלב רבע גמר ליגת האלופות
|}

== ראו גם ==
* המפלגה הקומוניסטית של הפדרציה הרוסית

== קישורים חיצוניים ==
* 
== הערות שוליים ==

קטגוריה:קבוצות קטרגל רוסיות
קטלינה ארטוסי

קטלינה ארטוסי (בספרדית: Catalina Artusi, נולדה ב-24 במאי 1990; בואנוס איירס, ארגנטינה) היא שחקנית ארגנטינאית. ידועה בתפקידיה בטלנובלות הארגנטינאיות של כריס מורנה: "קטנטנות", "קיץ נצחי" ו"פלוריסיינטה".

==ביוגרפיה==
ארטוסי החלה את קריירת המשחק ב-1997, בטלנובלה הארגנטינאית "עשירים ומפורסמים", לצידן של נטליה אוריירו וקרינה סמפיני.

ב-1998, ארטוסי גילמה את תפקידה של קטלינה בטלנובלה הארגנטינאית "קטנטנות", של היוצרת והמפיקה הארגנטינאית כריס מורנה.

בין 1999–2000 ארטוסי נטלה חלק בטלנובלה הארגנטינאית "קיץ נצחי", של היוצרת והמפיקה הארגנטינאית כריס מורנה.

ב-2004, ארטוסי גילמה את תפקידה של מרינה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של אגוסטין סיירה, סטפנו דה גרגוריו ולאלי אספוסיטו. היא שיחקה גם בטלנובלה "הסוד של לאורה".

ב-2007 ארטוסי נטלה חלק בתפקיד אורח בטלנובלה הארגנטינאית "משפחת פיירו".

בין 2008–2009 גילמה ארטוסי את דמותה של מיכאלה בטלנובלה הארגנטינאית "Don Juan y su bella dama", לצדם של בנחמין ויקוניה, איסבל מסדו ורומינה גאטני.

==חיים אישיים==
באוגוסט 2010, ארטוסי ילדה את בנה היחיד, באקו טורס ארטוסי.

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:ארגנטינאיות שנולדו ב-1990
בועז אברהם

בועז אברהם (נולד ב-1966) הוא קצין בצה"ל במילואים בדרגת אלוף-משנה, אשר פיקד על חטיבת יפתח.

==ביוגרפיה==
בוגר הפנימייה הצבאית לפיקוד בתל אביב. עם גיוסו לצה"ל שובץ אברהם בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד ובהם מפקד פלוגה בגדוד 126. בשנים 1996–1998 פיקד על גדוד 52 בחטיבה 401. בהמשך פיקד על חטיבת יפתח, ושימש מפקד מגמת מפקדי פלוגות בקורס מפקדי פלוגות ומפקדי גדודים.

==הערות שוליים==

קטגוריה:מפקדי חטיבת יפתח
קטגוריה:מפקדי גדודים בחטיבה 401
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד תל אביב
קטגוריה:ישראלים שנולדו ב-1966
דודג' דמון

דודג' דמון (באנגלית: Dodge Demon) היא מכונית קונספט בתצורה מכונית ספורט רודסטר מתוצרת חטיבת דודג' בקונצרן המכוניות דיימלר AG אשר הוצגה לראשונה בתערוכת המכוניות הבינלאומית בז'נבה בשנת 2007.

=="דודג' דמון"==
* מכונית רודסטר.
* 2 דלתות.
* 2 מושבים.
* מנוע קדמי.
* מנוע בנזין.
* סוג הנעה: הנעה אחורית.
* דגם "דודג' דמון" נולד כדי להתחרות עם מכוניות כמו: פונטיאק סולטיס, מאזדה MX-5, סאטורן סקיי.

== גלריה ==
<gallery mode="packed" heights="120">
קובץ:Dodge Demon.JPG | "דודג' דמון" 
קובץ:MotorShow 2007, Dodge - Flickr - Gaspa (1).jpg | "דודג' דמון" 
קובץ:MotorShow 2007, Dodge - Flickr - Gaspa.jpg | "דודג' דמון" 
קובץ:Dodge Demon Back-Denver Autoshow 2008.JPG | "דודג' דמון" 
</gallery>

==ראו גם==
* דודג'

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות קונספט
קטגוריה:דגמי מכוניות שהושקו ב-2007
דמון
קטגוריה:מכוניות אמריקאיות
האסכולה הג'רירית

האסכולה הג'רירית או המד'הב הג'רירי (בערבית: المذهب الجريري) הוא השם שניתן לאחת מאסכולות ההלכה האסלאמיות הקדומות, שנשענו על עבודותיו של האימאם מוחמד אבן ג'ריר א-טברי. למרות שהאסכולה הזאת כבר אינה קיימת, היא פרחה ושגשגה באסלאם הסוני במשך כמאתיים שנה לאחר מותו של א-טברי.

== ראו גם ==
* האסכולה הג'עפרית
* האסכולה החנפית
* האסכולה המאלכית
* האסכולה השאפעית
* האסכולה החנבלית
* האסכולה הט'אהרית
* פיקה

== הערות שוליים ==

קטגוריה:אסלאם סוני
מרינה רושצ'ה

מרינה רושצ'ה (ברוסית: Марьина роща) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 4.68 קמ"ר ואוכלוסייתו מונה 67,538 תושבים (2020).

מרינה רושצ'ה הוא הדרומי ביותר מבין כל הראיונים של המחוז האדמיניסטרטיבי הצפון-מזרחי.

== אתרים ראויים לציון ==
* תחנת הרכבת ריז'סקי
* מוזיאון היהדות והסובלנות
* בית הכנסת מרינה רושצ'ה
* המרכז היהודי-קהילתי במוסקבה
* תחנת המטרו סביולובסקאיה

== ראיון ואנשים מפורסמים ==
* ב-19 במאי 1828 ביקר אלכסנדר פושקין בחגיגות במרינה רושצ'ה לפני שיצא לסנט פטרסבורג.
* ניקולאי גוגול גם היה בחגיגות במרינה רושצ'ה.
* בחלקו הדרומי של הראיון התגורר הסופר פיודור דוסטויבסקי. רחוב ותחנת מטרו נקראים על שמו.
* בתחילת המאה העשרים התגורר ראש מהנדסי ומתכנני הטילים והמשגרים הסובייטיים סרגיי קורוליוב ברחוב אוקטיאברסקאיה.
* בשנת 1982, ארקדי רייקין וקונסטנטין רייקין העבירו את תיאטרון המיניאטורות של לנינגרד למוסקבה לרחוב שרמטייבסקאיה. בשנת 1987 שונה שם התיאטרון ל"סטיריקון".

==קישורים חיצוניים==

* 

קטגוריה:מוסקבה: נפות
אפרילין פייק

אפרילין פייק (באנגלית: Aprilynne Pike; נולדה ב-1981, סולט לייק סיטי) היא סופרת אמריקאית.

==ביוגרפיה==
אפרילין פייק נולדה בסולט לייק סיטי וגדלה בפיניקס. היא החלה לכתוב סיפורים בגיל צעיר. בגיל 20 היא סיימה לימודי קולג' בתחום כתיבה ספרותית.

ביחד עם בעלה וארבעה ילדים אפרילין פייק מתגוררת באריזונה.

במשך מספר שנים אפרילין פייק ניסתה למצוא חברת הוצאה לאור שתסכים להדפיס את הספרה הראשון. היא הצליחה רק בשנת 2009 כאשר הוציאה לאור את ספרה "כנפיים". הספר הגיע לרשימת רבי-המכר של הניו יורק טיימס. גם ספרה השני שפורסם בשנת 2010 גם הגיעה לרשימה זו. בשנת 2011 בעקבות פרסום הספר השלישי כל הספרים הועברו לרשימת רבי מכר בתחום סדרות לילדים. בסך הכל סדרה זו כוללת חמישה ספרים כאשר הספר האחרון נכתב שנת 2016.

ביולי 2009, חברת הסרטים וולט דיסני קנתה את הזכויות להפקת גרסה קולנועית של הספר "כנפיים".

בנוסף לסדרה זו, אפרילין פייק כתבה מספר יצירות נוספות. הספר האחרון שלה מסדרת "ממלכת הוורסאל" פורסם בשנת 2018.

==קישורים חיצוניים==

* 

==הערות שוליים==

קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981